## Pravilnik o obrascu odobrenja za mali ribolov te obliku, sadržaju i načinu vođenja registra o izdanim odobrenjima za mali ribolov

### NN 32/2003 (4.3.2003.), Pravilnik o obrascu odobrenja za mali ribolov te obliku, sadržaju i načinu vođenja registra o izdanim odobrenjima za mali ribolov

# MINISTARSTVO POLJOPRIVREDE I ŠUMARSTVA

427

Na
temelju članka 24., stavaka 2. i članka 26., stavka 2. Za­ko­na o morskom
ribarstvu (»Narodne novine«, br. 46/97 – pročiš­ćeni tekst), ministar
poljoprivrede i šumarstva donosi

## PRAVILNIK

### O OBRASCU ODOBRENJA ZA MALI RIBOLOV TE OBLIKU, SADRŽAJU I NAČINU VOĐENJA REGISTRA O IZDANIM ODOBRENJIMA ZA MALI RIBOLOV

Članak 1.

Ovim
Pravilnikom propisuje se obrazac odobrenja za obavljanje maloga ribolova, te
oblik, sadržaj i način vođenja registra o izdanim odobrenjima za obavljanje
maloga ribolova.

Članak
2.

(1)
Odobrenje za obavljanje maloga ribolova izdaje područna jedinica Ministarstva
poljoprivrede i šumarstva (u daljnjem tekstu: Područna jedinica) u formi rješenja.

(2)
Pored rješenja iz stavka 1. ovoga članka područna jedinica građaninu izdaje i
odobrenje za obavljanje maloga ribolova na posebnom obrascu (u daljnjem tekstu:
odobrenje).

(3)
Obrazac odobrenja tiskan je uz ovaj Pravilnik i njegov je sastavni dio (Prilog
1).

Članak
3.

(1)
Obrazac odobrenja (u daljnjem tekstu: odobrenje) se sastoji od prednje strane i
poleđine dimenzije 26x12 cm.

(2)
Svaka strana odobrenja podijeljena je u dva dijela a svaki od njih ima
dimenzije 8,5x12 cm.

(3) Na
prednjoj strani odobrenja su stranice 1. i 4. a na poleđini su stranice 2., 3.

(4)
Odobrenja je tonirano u svijetloplavoj boji.

Članak
4.

(1) Na
stranici 1. odobrenja iz članka 2., stavka 2. ovoga Pravilnika od vrha prema
dnu je tekst sljedećeg sadržaja:

– grb
Republike Hrvatske,

– naziv
ministarstva koje izdaje odobrenje,

– naziv
obrasca,

–
serijski broj odobrenja,

–
naznaka da odobrenje vrijedi samo uz predočenu potvrdu o uplaćenoj naknadi za
obavljanje maloga ribolova za tekuću kalendarsku godinu.

(2)
Stranica 2. odobrenja od vrha prema dnu, sadrži podatke o ovlašteniku odobrenja
i to: ime i prezime, adresu stanovanja i promjenu adrese.

(3)
Stranica 3. odobrenja od vrha prema dnu, sadrži podatke o ribolovnoj zoni (ili
više njih) u kojoj ovlaštenik odobrenja smije obavljati ribolov, te podatke o
plovilu kojim ovlaštenik odobrenja smije obavljati ribolov i promjenu plovila.

(4)
Stranica 4. odobrenja sadrži podatke o rješenju kojim je ovlašteniku izdano
odobrenje za obavljanje maloga ribolova i to: klasifikacijsku oznaku, urudžbenu
oznaku, nadnevak izdavanja rješenja, te redni broj i nadnevak upisa rješenja u
Registar o izdanim odobrenjima za obavljanje maloga ribolova, te pečat tijela
koje je izdalo rješenje.

Članak 5.

Podaci
u odobrenju ispunjavaju se pisaćim strojem ili rukom velikim tiskanim slovima.

Članak
6.

(1)
Registar o izdanim odobrenjima za obavljanje maloga ri­bo­lova (u daljnjem
tekstu: Registar) vodi Područna jedinica na obrascu koji je tiskan uz ovaj
Pravilnik i čini njegov sastavni dio (Prilog 2).

(2)
Registar se sastoji od listova formata A-3, koji su označeni rednim brojevima i
uvezani.

Članak
7.

Nadležna
Područna jedinica po službenoj dužnosti upisuje u Registar sljedeće:

1.
Redni broj i datum upisa u registar,

2. Ime
i prezime, adresa prebivališta - mjesto, ulica i broj;

3.
Klasifikacijska oznaka, urudžbeni broj, te mjesto i nadnevak kada je izdano rješenje;

4.
Serijski broj obrasca koji se uz rješenje izdaje građaninu;

5.
Izmjene i dopune rješenja (klasifikacijska oznaka, urudžbe­ni broj, mjesto i
nadnevak kada je izdano rješenje o izmjeni i dopuni);

6.
Razlog zbog kojega je prestalo važiti odobrenje za mali ribolov;

7. Razlog zbog kojega je doneseno rješenje o
oduzimanju odobrenja za mali ribolov,

8. Datum kada je žalba protiv rješenja o oduzimanju
odobre­nja za mali ribolov dostavljena na rješavanje drugostupanjskom tijelu
ili odbačena kao nedopuštena odnosno zakašnjela;

9. Odluku drugostupanjskog tijela o žalbi izjavljenoj
protiv rješenja o oduzimanju odobrenja za mali ribolov i nadnevak odluke
drugostupanjskog tijela;

10. i 11. Administrativno izvršenje odnosno način i
nadnevak izvršenja,

12. Godina za koju je građanin - ovlaštenik odobrenja
uplatio naknadu za obavljanje maloga ribolova;

13. Godina za koju je građanin - ovlaštenik odobrenja
ispunio svoju obvezu, odnosno dostavio podatke o količini i vrsti ulova u malom
ribolovu,

14. Odjeljak za napomene.

Članak
8.

(1)
Danom stupanja na snagu ovoga Pravilnika prestaju važiti odredbe Pravilnika o
obrascu odobrenja za mali ribolov, te obliku, sadržaju i načinu vođenja
registra o izdanim odobrenjima za mali ribolov ( »Narodne novine«, br. 89/96).

(2)
Odobrenja izdana na temelju pravilnika is stavka 1. ovoga članka ostaju na
snazi.

Članak
9.

Ovaj
Pravilnik stupa na snagu osmoga dana od dana objave u »Narodnim novinama«.

Klasa:
011-02/02-01/93
Urbroj: 525-01-02-1
Zagreb, 19. veljače 2003.

 Ministar
**mr. sc. Božidar Pankretić**, v. r.

![](dodatni/375369.gif)
![](dodatni/375370.gif)

Pravilnik, NN 32/2003-427